Shtetet e Bashkuara dhe Rusia, qëndrime diametralisht të kundërta për Kosovën
Ekspertët peshojnë argumentat pro dhe kundër pavarësisë së Kosovës në komunitetin ndërkombëtar
Shtetet e Bashkuara dhe Rusia kanë qëndrime diametralisht të kundërta për çështjen e Kosovës. Megjithëse teknikisht është ende pjesë e Serbisë, që nga viti 1999, Kosova ka qenë nën administrimin e Kombeve të Bashkuara dhe NATO-s. Kjo pasoi fushatën mbi dymujore të NATO-s që i dha fund shtypjes serbe ndaj shqiptarëve. Shqiptarët e Kosovës duan pavarësinë dhe gëzojnë mbështetjen e Shteteve të Bashkuara dhe Bashkimit Evropian. Serbia dhe Rusia e kundërshtojnë me forcë pavarësinë. Negociatat katërmuajshe përfunduan pa marrëveshje dhe Rusia ka kërcënuar se do të vërë veton nëse propozimi paraqitet për votim në Këshillin e Sigurimit të OKB-së. Robert Legvold, një ekspert i çështjeve ruse në Universitetin e Columbias thotë se çështja e sovranitetit ka shumë rëndësi për Rusinë. Ish-Sekretari amerikan i shtetit dhe ish-ambasadori amerikan në Jugosllavi Lawrence Eagleburger thotë se pavarësia e Kosovës mund të ndikojë në konflikte të tjera në botë. Zoti Eagleburger thotë se mosmarrëveshja për Kosovën vë kundër njëri-tjetrit parimet e sovranitetit dhe vetë-vendosjes. Ish-Këshilltari i Shteteve të Bashkuara për Sigurinë Kombëtare Gjeneral Brent Scowcroft është i një mendjeje. Shumë analistë besojnë se me dështimin e negociatave për të ardhmen e Kosovës, shqiptarët do ta shpallin pavarësinë brenda disa muajsh. Jason Lyall, ekspert për çështjet e Rusisë në Universitetin Princeton, thotë se një gjë e tillë mund të kishte pasoja të rënda. Por Robert Legvold i Universitetit të Columbias parashikon një përfundim më paqësor. Zoti Legvold dhe të tjerë u bëjnë thirrje palëve që të vazhdojnë diskutimet për të gjetur një kompromis dhe të shmangin një ndryshim kufijsh në Evropën Lindore, një përpjekje që Shtetet e Bashkuara dhe Bashkimi Evropian thonë se e kanë ezauruar.//kk//